proxectonos/corpus_dominio_legal_administrativo_tmp huggingface dataset:
01/10/2012 | Administración LocalMunicipal
Arteixo
Contratación, Bens e Patrimonio
Centro de formación ocupacional

a) Organismo: Concello de Arteixo. b) Dependencia que tramita o expediente: Departamento de Contratación c) Número de expediente: 2012/C001/000030 a) Descrición do obxecto: CENTRO DE FORMACIÓN OCUPACIONAL b) Lugar de execución: Arteixo c) Prazo de execución: 18 MESES a) Contrato non suxeito a regulación harmonizada b) Tramitación: ordinaria c) Procedemento: aberto d) Forma: selección da oferta economicamente mais ventasoxa con varios criterios. Os criterios de valoración que servirán de base para a adxudicación do contrato, relacionados por orde decrecente de importancia e coa corresponde ponderación, serán os reflectidos no prego de prescricións técnicas que en resumo serán os seguintes: 1.405.317,44 Euros Ive Incluído ( Tipo de Ive 21%) Provisional: non se esixirá a prestación de garantía provisional. Definitiva: 5% do prezo de adxudicación IVE excluído a) Entidade: Concello de Arteixo b) Enderezo: Alcalde Ramón Dopico, nº 1 c) Localidade e Código Postal: Arteixo - 15.142 d) Teléfono: 981 600 009 e) Telefax: 981 640 667 f) Data límite de obtención de documentos e información: Até o día que se sinale como último para a presentación de ofertas. Deberá acreditar solvencia técnica e económica, segundo o esixido nos pregos a) Data límite de presentación: 26 días naturais dende o día seguinte á publicación no BOP b) Documentación que cómpre presentar: -Sobre A: Subtitulado “Documentación” para o contrato da obra CENTRO DE FORMACIÓN OCUPACIONAL -Sobre B: Subtitulado “Referencias técnicas” para o contrato da obra CENTRO DE FORMACIÓN OCUPACIONAL -Sobre C: Subtitulado “Oferta económica” para o contrato da obra CENTRO DE FORMACIÓN OCUPACIONAL c) Lugar de presentación: 1ª.- Entidade: No Rexistro Xeral de Entrada de Documentos do Concello de Arteixo ou por calquera dos medios que se estabelecen no art.38.4 da Lei 4/99 de Modificación da Lei 30/92, de 26 de novembro, de Réxime Xurídico das Administracións Públicas e do Procedemento Administrativo Común.2ª.- Enderezo: Praza Alcalde Ramón Dopico, nº 1 3ª.- Localidade e código postal: 15.142 - Arteixo d) Prazo durante o que o licitador terá a obriga de manter a súa oferta: 2 meses e) Admisión de variantes: non se admiten variantes. a) Entidade: Concello de Arteixo b) Enderezo: Praza Alcalde Ramón Dopico, nº 1 c) Localidade: Arteixo (A Coruña) d) Data: o día que se sinalará no perfil do contratante (www.arteixo.org) O adxudicatario terá a obriga de pagar todos os gastos de publicación de anuncios de licitación e adxudicación que se publiquen nos medios de comunicación ou diarios e boletíns oficiais. O Prego de Condicións Técnicas e Administrativas Particulares aprobouno a Xunta de Goberno Local por acordo adoptado en sesión do 19 de setembro de 2012. Poden obterse copias no lugar sinalado no punto 6. Arteixo, 20 de setembro de 2012 Asdo.- María José Riveiro Martínez CONCELLEIRA DE SERVIZOS ECONÓMICOS Por delegación, Decreto nº 143/2012
01/10/2012 | Administración LocalMunicipal
Cerdido
Delagacion da Alcladía

ANUNCIO Por Decreto da Alcaldía n.º 171/2012, de data vinte de setembro de 2012, aprobouse a resolución cuxa parte dispositiva se transcribe literalmente: PRIMEIRO.–Delegar en D. Marius Dorin Fole Botanz, primeiro tenente de alcalde, a totalidade das funcións da Alcaldía, nos termos do artigo 23.3 Lei 7/1985, do 2 de abril, reguladora das bases do réxime local, durante o período dos dias 25 de setembro ó 20 de outubro de 2012. SEGUNDO.–A delegación comprende as facultades de dirección e de xestión, así como a de resolver os procedementos administrativos oportunos mediante a adopción de actos administrativos que afecten a terceiros. TERCEIRO.–O órgano delegado ha de informar a esta Alcaldía a posteriori e, en todo caso, cando se lle requira para iso, da xestión realizada e das disposicións ditadas no período de referencia, e con carácter previo daquelas decisións de transcendencia, tal e como se prevé en ao artigo 115 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. CUARTO.–A delegación conferida no presente Decreto requirirá para a súa eficacia a aceptación do órgano delegado, entendéndose esta outorgada tacitamente se non se formula ante esta Alcaldía expresa manifestación de non aceptación da delegación no termo de tres días hábiles, contados dende o seguinte a aquel en que lle sexa notificada esta resolución. QUINTO.–A presente resolución será publicada no Boletín Oficial da Provincia, decatándose do seu contido ao Pleno da Corporación na primeira sesión que esta celebre. SEXTO.–No non previsto expresamente nesta resolución aplicaranse directamente as previsións da Lei 7/1985, do 2 de abril, reguladora das bases do réxime local, e do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, en canto ás regras que para a delegación se establecen nas devanditas normas. O que remito publícase, aos efectos oportunos, de acordo co previsto no artigo 44.2 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. Cerdido, 20 de setembro de 2012. A alcaldesa Asdo.: Ana Rodríguez Montero
01/10/2012 | Administración LocalMunicipal
Ferrol
Intervención
Aprobación inicial do expediente de modificación de créditos número 5/2012, subexpediente 2/2012 de suplemento de créditos do Padroado Municipal da Música e Artes Escénicas

O Pleno do Concello de Ferrol na sesión do 30 de agosto de 2012 aprobou provisionalmente o expediente de modificación de créditos número 5/2012, subexpediente 2/2012 de suplemento de créditos, dentro do Orzamento do Padroado Municipal da Música e as Artes Escénicas. Consonte o establecido nos artigos 177.2 e 169.1 do texto refundido da Lei reguladora das facendas locais, aprobado no RDL 2/2004, de 5 de marzo, exponse ao público o expediente polo prazo de 15 días hábiles, contados a partir do seguinte ao da publicación deste anuncio no Boletín Oficial da Provincia, para que se poidan presentar as alegacións que se consideren oportunas, que se dirixirán ao Alcalde do Concello de Ferrol. No suposto de que non se presenten reclamacións considerarase aprobada definitivamente a modificación de crédito. Ferrol, 5 de setembro de 2012. O Alcalde Asdo.: José Manuel Rey Varela
29/10/2012 | Administración LocalMunicipal
A Capela
Baixa padrón municipal de habitantes de D. John Jairo Sarmiento Cardona

De conformidade co procedemento establecido no artigo 72 do Regulamento de Poboación e Demarcación Territorial das Entidades Locais, estase tramitando o expediente de baixa de oficio no padrón municipal de habitantes da persoa que a continuación se relaciona, que figura empadroado neste municipio e que non reside neste enderezo dende hai tempo, incumprindo deste xeito os requisitos establecidos no artigo 54 do Regulamento de poboación e demarcación territorial das Entidades Locais por figurar no padrón municipal de habitantes. Intentándose a notificación persoal e non podéndose practicar, procede de conformidade co previsto no artigo 59.5 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, a publicación do presente edicto a fin de que no prazo de quince días, que comenzarán a contarse dende o día seguinte ao da publicación do presente no Boletín oficial da Provincia, o/os interesado/s no procedemento poidan presentar as alegacións que estimen oportunas, facéndolles saber que rematado dito prazo continuarase cos trámites relativos á súa baixa de oficio en dito padrón. A Capela, 17 de outubro de 2012 O Alcalde, Manuel Meizoso López
29/10/2012 | Administración LocalMunicipal
Brión
Aprobación definitiva do expediente de modificación de créditos 12/2012

EDICTO O Pleno do Concello, en sesión do 24 de setembro de 2012, aprobou inicialmente o expediente de modificación de créditos MC 12/2012, de suplementos de crédito financiado con cargo a baixas por anulación parcial doutras partidas do estado de gastos do orzamento en vigor cunhas consignacións susceptibles de reducción, que se tramita dentro do vixente orzamento deste Concello. O expediente considérase definitivamente aprobado ao non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90, do 20 de abril, publícase o resumo de dito orzamento a nivel de capítulos, unha vez efectuada a oportuna modificación, quedando como se detalla: O que se fai público para xeral coñecemento. Brión, 22 de outubro de 2012. O alcalde Asdo.: José Luis García García
29/10/2012 | Administración LocalMunicipal
Ribeira
Corrección de erros

O 15 de outubro de 2.012, no BOP núm.196, publicáronse as Bases específicas para a provisión, por consolidación de emprego temporal, en propiedade, dunha praza de Asesoría xurídica do Centro de Información á Muller do Concello de Riveira adscrito ao Area de Servizos Socias formando parte do programa o TEMA 49.- Actuación das Corporacións Locais en política de igualdade. I Plan para a Igualdade de Oportunidades entre Mulleres e Homes do Concello de Riveira (2009-2012); debendo este ser substituído polo seguinte: TEMA 49.- Actuación das Corporacións Locais en política de igualdade. I Plan para a Igualdade de Oportunidades entre Mulleres e Homes do Concello de Riveira (2007-2009) e (2.011-2.014). En Riveira a 15 de outubro de 2.012. O ALCALDE Don Manuel Ruiz Rivas
29/10/2012 | Administración LocalMunicipal
Ferrol
Facenda e Patrimonio
Padrón aparcadoiro A Magdalena novembro 2012

O día 22/10/2012 por decreto da Alcaldía o Padrón municipal do aparcadoiro subterráneo do Mercado da Magdalena correspondente ó mes de novembro de 2012. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 22/10/2012 O alcalde Asdo.: José Vilariño Anca
29/10/2012 | Administración LocalMunicipal
Muxía
Aprobacion definitiva de modificacion de crédito

ANUNCIO APROBACIÓN DEFINITVA DE EXPEDIENTES DE MODIFICACIÓN DE CRÉDITO O Pleno da Corporación, en sesión de data 26 de setembro de 2012, aprobou inicialmente os expedientes de modificación de crédito por “suplemento de crédito 3/2012”. Segundo o previsto nos arts.169 e 177.2 do RDL 2/2004, polo que se aproba o texto refundido da Lei reguladora das facendas locais, este acordo inicial foi exposto ao público durante o prazo de 15 días hábiles dende a súa publicación no BOP de data 1 de outubro de 2012. Dado que durante dito prazo non se presentaron reclamacións contra o acordo inicial, e de conformidade co previsto no artigo 169.4 do RDL 2/2004, publícase o resumo por capítulos aos efectos da súa aprobación definitiva e entrada en vigor: SUPLEMENTO DE CRÉDITO 3/2012 O que se publica para os efectos previstos na lexislación citada, facendo constar que contra a aprobación definitva poderá interpoñerse recurso contencioso-administrativo, segundo o disposto no artigo 171 do RDL 2/2004, do 5 de marzo, no prazo de dous meses, contados a partir da data da aprobación definitiva. Muxía, a 22 de outubro de 2012. O ALCALDE Félix Porto Serantes
29/10/2012 | Administración LocalMunicipal
Fene
Secretaría
Adxudicación e formalización do contrato de obras “Proxecto de renovación das redes de abastecemento de auga da Avda. Naturais e a rúa Fraga” - PCC 2008/2011

a) Organismo: Concello de Fene b) Dependencia que tramita o expediente: Secretaría c) Dirección de internet do perfil do contratante: www.fenecidadan.net a) Tipo: administrativo de obras b) Descrición: “Proxecto de renovación das redes de abastecemento de auga da Avda Naturais e a rúa Fraga”- PCC 2008/2011 c) CPV: 45231300-8 45232150-8 a) Tramitación: ordinaria b) Procedemento: negociado sen publicidade c) Criterios de adxudicación: multiplicidade de criterios 4.- Valor estimado do contrato: 168.609,65 € 5.- Orzamento base de licitación: 168.609,65 € + 30.349,73 IVE = 198.959,38 € a) Data de adxudicación: 06/09/2012 b) Data de formalización do contrato: 11/09/2012 c) Contratista: Construcciones Leonardo Miguélez, S. L d) Importe de adxudicación: 168.559,32 € mais 30.340,68 € IVE. Total: 198.900,00 € Fene, 15 de outubro de 2012 O alcalde Gumersindo Pedro Galego Feal
19/10/2012 | Administración LocalMunicipal
A Coruña
Área de Facenda e Administración Pública
Contratación
Anuncio procedemento L 6/2012

1. Entidade adxudicadora: Excmo. Concello da Coruña. a) Dependencia que tramita o expediente: Unidade de Subministracións. B) Número de Expediente: L-6/2012 2. Obxecto do contrato: Limpeza dos Centros Cívicos Palavea, Castro de Elviña, Monte Alto, Artesanos, A Silva e San Diego.3. Tramitación: ordinaria. Procedemento: aberto con diversos criterios de valoración.4. Orzamento base de licitación: 90.346,25 € anuais, IVE excluído.5. Garantía provisional: non se exise.6. Obtención de documentación e información: a) web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Correo electrónico: suministros@coruna. es. d) Enderezo: Plaza de María Pita, 1-2º. 7. Clasificación: U 1 A 8. Presentación de proposicións: a) Prazo: ata o día 14 de novembro de 2012, ás 13:00 horas. No caso de resultar sábado o día de finalización do prazo, quedará este automáticamente prorrogado ó día hábil seguinte. b) Documentación a presentar: Véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura das proposicións técnicas e económicas: a) Lugar: veáse punto 6. b) Data e hora: publicarase no taboeiro de anuncios de contratación e/o Perfil do Contratante 10. Outras informacións: Véxase prego de cláusulas administrativas.11. Gastos de anuncios: a cargo do adxudicatario. A Coruña, a 09 de octubre de 2012 A Tte. Alcalde de Contratación Rayisa Nicolas Ernesto Montalto Guisamonde
19/10/2012 | Administración LocalMunicipal
Noia
Rendas
Exposición ao público modificación ordenanzas fiscais números 1 e 25

ANUNCIO.- De conformidade co disposto no art.17.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e o fin de que os interesados poidan examinar o expediente e presentar as reclamacións que estimen oportunas, anúnciase que o Concello, en sesión plenaria de data 01/10/2012, adoptou, entre outros, os seguintes acordos: -Aprobación provisional da modificación da ordenanza fiscal número 1, reguladora da Taxa pola expedición de documentos administrativos. -Aprobación provisional da ordenanza fiscal número 25, reguladora da Taxa pola prestación do servizo da piscina municipal. Os anteriores acordos provisionais así como o texto completo das ordenanzas modificadas expoñeranse ao público durante un prazo de trinta días hábiles, no taboleiro de anuncios deste Concello. Noia, a 9 de outubro de 2.012 O alcalde Asdo: Rafael García Guerrero
19/10/2012 | Administración LocalMunicipal
Noia
Rendas
Exposición ao público modificación Ordenanza núm.31

De conformidade co disposto no artigo 49 da Lei 7/1985 e o fin de que os interesados poidan examinar o expediente e presentar as reclamacións que estimen oportunas, anúnciase que o Concello, en sesión plenaria de data 01/10/2012, aprobou, con carácter provisional, a modificación da Ordenanza num.31, reguladora do Prezo Público pola prestación de servizos nas instalacións da piscina municipal, expoñéndose ao público durante un prazo de trinta días hábiles, no taboleiro de anuncios deste Concello, o acordo provisional así como o texto completo da ordenanza. Noia, a 9 de outubro 2.012 O alcalde Asdo: Rafael García Guerrero
19/10/2012 | Administración LocalMunicipal
Narón
Licenza

Solicitouse da Alcaldía por LORENZO HERMIDA S. L., licenza municipal para apertura dun garaxe privado, emplazado na R/ Crego Merino 3-5-baixo, cumplindo o disposto no apartado 3° do artigo 8 do Decreto 133/2008 de 12 de xuño polo que se regula a Avaliación da Incidencia Ambiental, sométese a información pública por período de V1NTE DIAS hábiles contados a partir do seguinte o da última publicación deste Edicto no Boletín Oficial da Provincia, co fin de que os afectados pola actividade que se pretende instalar, poidan examinalo e formular por escrito as alegacións ou reclamacións que estimen oportunas no departamento de urbanismo deste Concello. Narón 2 de octubro do ano 2012 O SECRETARIO XERAL Asdo.-ALFONSO DE PRADO FERNANDEZ-CANTELI
19/10/2012 | Administración LocalMunicipal
Narón
Secretaría
Anuncio de licitación para a contratación das obras denominadas “Urbanización da rúa “D” do polígono das Lagoas”

a) Organismo: Concello de Narón b) Dependencia que tramita o expediente: Servizo de contratación c) Número de expediente: CON/71/2012 a) Tipo: Obras b) Descrición: Urbanización da rúa “D” do Polígono das Lagoas c) Lugar de execución: Polígono das Lagoas, Narón d) Prazo de execución: 4 meses e) Admisión de prórroga: Non. f) CPV (referencia de nomenclatura): 45233252-0 Traballos de pavimentación de rúas 45232410-9 Traballos de saneamento 45332200-3 Traballos de tendido de canos de auga a) Tramitación: Urxente b) Procedemento: Aberto c) Criterios de adxudicación: Ver cláusula 7 do prego de cláusulas administrativas particulares - Oferta económica: 50 ptos - Programa de Traballo: 21 ptos - Memoria Construtiva: 20 ptos - Plan control de execución de obra: 9 ptos Importe neto: 202.274,77 euros. IVE: 42.477,70 euros. Importe total: 244.752.47 euros Incluíndo todas as prórrogas e modificacións: 202.274,77 euros Definitiva: 5% do prezo de adxudicación a) Dependencia: Servizo de contratación do Concello de Narón b) Enderezo: R/ 25 de Xullo,1 c) Localidade e código postal: Narón 15570 d) Teléfono: 981337700 ext, 1504 e) Fax: 981 388044 f) Enderezo en internet do perfil do contratante: http://www.naron.esg) Data límite de obtención de documentación e información: Ata as 13:30 horas do último día do prazo de presentación de ofertas. Ver cláusula 10.5 do prego de cláusulas administrativas particulares a) Data límite de presentación: Trece días naturais a partir do día seguinte ao de publicación deste anuncio no Boletín Oficial da Provincia. Ata as 13:30 horas. No caso de vencemento en domingo ou festivo, este trasládase ao día hábil inmediato posterior. b) Modalidade de presentación. En man ou por correo ordinario c) Lugar de presentación: 1. Dependencia: Rexistro da Casa do Concello 2. Domicilio: Praza de Galicia,1 3. Localidade e código postal: 15570 Narón d) Admisión de variantes: non procede. e) Prazo durante o que o licitador estará obrigado a manter a súa oferta.3 meses a) A Mesa de Contratación reunirase en acto público para a apertura de ofertas no día e hora que se anunciará no perfil do contratante, cunha antelación mínima de tres días b) Enderezo: R/ 25 de Xullo,1 c) Localidade e código postal: Narón 15570 Ata 600,00 euros Os pregos áchanse publicados no perfil do contratante Calquera consulta poderán dirixila a contratacion@naron. es Narón, 17 de outubro de 2012. O Alcalde-Presidente Asdo. José M. Blanco Suárez
19/10/2012 | Administración LocalMunicipal
Coristanco
Información pública sobre instalación de planta de compostaxe na Furoca - San Paio

GESMAGA S. L. solicitou desta alcaldía licenza municipal para instalación de planta de compostaxe en A Furoca-San Paio (Coristanco). En cumprimento do preceptuado no artigo 8.3 do decreto 133/2008, do 12 de xuño, de avaliación de incidencia ambiental, en relación co artigo 86 da Lei 30/92, de réxime xurídico das administracións públicas e do procedemento administrativo común, ábrese un período de información pública por un prazo de vinte días, contados a partir do seguinte ao da inserción do anuncio no Diario Oficial de Galicia e no Boletín Oficial da Provincia, para que os que se consideren afectados dalgunha maneira pola actividade que se pretende establecer poidan facer as observacións pertinentes. O expediente atópase na Secretaría deste Concello e pode consultarse en horas de oficina. Coristanco, a 4 de outubro de 2012. Antonio Pensado Plágaro Alcalde
19/10/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30581. Recheo de parcela

CLAVE: DH W.15.30581 Dirección Xeral de Estructuras e Infraestructuras Agrarias con CIF 1511001, e con enderezo en Edificio Admin. Monelos, Plaza Luís Seoane, s/n, 6 Planta.15008 A Coruña. Solicita AUTORIZACIÓN para recheo, na zona de policía do río castro, no lugar de Nemeño, na parroquia de Santo Tomé de Nemeño, no T. M. de Ponteceso. As obras solicitadas consisten na receheo de parecla para un mellor aproveitamento da mesma. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 5 de outubro do 2012. O xefe de Servizo Territorial Zona Hidrográfica Galicia Norte Asdo.: Antonio N. López Grueiro.
19/10/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 163/2012

Para os efectos previstos na Lei 54/1997, do 27 de novembro (BOE n° 285), do sector eléctrico, e no título VII do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo Social: Avda. de Arteixo, 171, 15007 — A Coruña. Denominación: alimentación M. T. avda. do Mar - Bombeo San Valentín Situación: Concello de Fene Características Técnicas: Liña eléctrica de media tensión subterránea, a 15/20 kV., cunha lonxitude de 0,052 Km., coa orixe en empalmes proxectados na L. M. T. S. ASN-706, tramo entre a Subestación de Astano (expediente.: 26.343) e o CD. Mercadona (expediente.: 29/05), condutor tipo RHZ1-2OL-12/20 kV., 3 (1x240 mm 2 AI)., e final no CS. Bombeo San Valentín a instalar polo cliente (entrada e saída). Todas aquelas persoas ou entidades que se consideren afectadas poderán examinar o expediente e presentar as súas alegacións nesta xefatura territorial, situado edificio administrativo de Monelos, rúa Vicente Ferrer, 2, 2° andar, 15071-A Coruña, no prazo de vinte días a partir da publicación. A Coruña, 27 de setembro de 2012 Susana Vázquez Romero Xefa territorial da Coruña
19/10/2012 | Administración LocalMunicipal
Tordoia
Modificación dos puntos 4 e 5 do Pleno do 23 de xuño de 2011

No pleno que tivo lugar o 26.07.2012 acordouse sustituir a Comisión de Contas e Facenda pola “Comisión especial de Contas” do artigo 116 da LBRL, e suprimir a Comisión de Asuntos Xerais. Tordoia, 10 de outubro de 2012 O alcalde Antonio Pereiro Liñares
19/10/2012 | Administración LocalMunicipal
Boimorto
Aprobación padrón 3.º trimestre de 2012, auga, lixo e rede de sumidoiros

Por Decreto da Alcaldía número 300/2012 de data 29 de setembro de 2012 acordouse o seguinte: Primeiro.- Aprobar o Padrón das taxas de subministro de auga potable, recollida de lixo e rede de sumidoiros correspondente ao terceiro trimestre do 2012 e as liquidacións resultantes deste, cos seguintes datos: 1303 DEBEDORES ABASTECEMENTO DE AUGA. Padrón: 21.098,00 €, IVE excluído (IVE de 10% = 2.111,45 €) RECOLLIDA DE LIXO: Padrón: 17.775,00 € REDE DE SUMIDOIROS Padrón: 894,00 € Segundo.- Expoñer ó público tódolos datos incorporados ó Padrón durante o prazo de 15 días, que se contarán a partir do día seguinte da publicación do anuncio no BOP. Esta exposición, polo prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102 da Lei 58/2003, do dezasete de decembro, Xeral Tributaria. Terceiro.- Contra as liquidacións incorporadas ó Padrón tódolos interesados poderán interpor recurso de reposición ante esta alcaldía, segundo o disposto no artigo 14.2 do Texto refundido da Lei reguladora das facendas locais aprobado polo Real decreto lexislativo 2/2004, do 5 de marzo, no prazo dun mes, contado dende o día seguinte ó remate da exposición ó público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado I) do precepto anteriormente mencionado. O recurso entenderase desestimado se non se resolve expresamente no prazo dun mes, dende a súa interposición. Contra a desestimación presunta do recurso poderase interpor recurso contencioso-administrativo ante o Xulgado do Contencioso-Administrativo, no prazo de dous meses dende a notificación da resolución expresa ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpor calquera outro recurso que se estime conveniente. Cuarto.- O prazo de cobramento en período voluntario abranguerá dende o día 26 de outubro ao 26 de decembro de 2012. O pagamento farase efectivo nas oficinas do Concello se ben existe a posibilidade de domiciliar o pagamento das liquidacións nas entidades financeiras. Transcorrido este prazo iniciarase o período executivo e a débeda resultante esixirase polo procedemento de apremio, co recargo do 20% e os xuros de mora que se xeren dende o inicio do devandito período. Non obstante, o recargo será do 10% e non se esixirán xuros de mora se a débeda se paga antes de recibir a notificación da providencia de apremio. Boimorto, 29 de setembro de 2012 O alcalde Asdo.- José Ignacio Portos Vázquez
19/10/2012 | Administración LocalMunicipal
Coristanco
Información pública sobre instalación de planta de tratamento de lodos en Costa Redonda - Xaviña

D. Hagie El Issati Barayon solicitou desta alcaldía licenza municipal para instalación de planta de tratamento de lodos en Costa Redonda, Xaviña (Coristanco). En cumprimento do preceptuado no artigo 8.3 do decreto 133/2008, do 12 de xuño, de avaliación de incidencia ambiental, en relación co artigo 86 da Lei 30/92, de réxime xurídico das administracións públicas e do procedemento administrativo común, ábrese un período de información pública por un prazo de vinte días, contados a partir do seguinte ao da inserción do anuncio no Diario Oficial de Galicia e no Boletín Oficial da Provincia, para que os que se consideren afectados dalgunha maneira pola actividade que se pretende establecer poidan facer as observacións pertinentes. O expediente atópase na Secretaría deste Concello e pode consultarse en horas de oficina. Coristanco, a 4 de outubro de 2012. Antonio Pensado Plágaro Alcalde
19/10/2012 | Administración LocalMunicipal
Cerceda
Secretaría
Administración electrónica e encomenda de xestión

O Pleno do Concello de Cerceda en sesión celebrada o 30/07/2012, acordou a creación da Sede Electrónica do Concello de Cerceda, cuio enderezo electrónico de referencia será: <<sede. cerceda. es>> configurándose como unha subsede electrónica da Deputación Provincial da Coruña (sede. dicoruna. es) e a correspondente delegación da xestión e administración da sede electrónica municipal á Deputación Provincial mediante a adhesión ó convenio marco de colaboración para o uso compartido da súa sede electrónica. Así mesmo, adóptouse acordo de encomenda de xestión entre o Concello e a Deputación Provincial da Coruña, para a tramitación das solicitudes de certificados electrónicos de empregado público, selo e sede electrónica, que resulta necesario para a aplicación do convenio de colaboración subscrito entre a Xunta de Galicia e a Fegamp, para o desenvolvemento da administración electrónica nas entidades locais da Comunidade Autónoma de Galicia, autorizando a sinatura do convenio correspondente. O que se publica en cumprimento dos artigos 15.3 e 60.1 da Lei 30/1992, de 26 de novembro, de réxime xurídico das administracións públicas e procedemento administrativo común. Cerceda, 11 de outubro de 2012. O Alcalde-Presidente Asdo. José García Liñares
19/10/2012 | Administración LocalMunicipal
Ribeira
Anuncio de desafectación dunha aula do CEIP de Oleiros

O Pleno do Concello de Riveira, en sesión celebrada na data 27 de setembro de 2010, acordou inicia-lo expediente de alteración da cualificación xurídica da aula dereita do CEIP de Oleiros, previa desafectación do ben ó servizo público ó que está afectado, para a súa clasificación como ben patrimonial ou de propios. Instruído o expediente, e tendo en conta a Resolución emitida na data 02 de outubro de 2012 pola Consellería de Cultura, Educación e Ordenación Universitaria, na que se autoriza a referida desafectación, sométese o mesmo a información pública polo prazo de un mes, a contar desde a publicación deste anuncio no Boletín Oficial da Provincia, co obxecto de que se poidan formular as reclamacións e observacións que se estimen procedentes. Todo isto, en cumprimento do artigo 8 do Regulamento de Bens das Entidades Locais. Riveira, 11 de outubro de 2012 O alcalde Manuel Ruiz Rivas
19/10/2012 | Administración LocalMunicipal
Fene
Servizos Económicos e Tributarios
Aprobación inicial EMC SC04/2012

O Concello Pleno de Fene, en sesión celebrada o día 11 de outubro, aprobou os expedientes de suplemento de crédito nº 4/12 por importe de 37805,07 € financiado con baixas por anulación de créditos. O expediente permanecerá exposto ó público, previo anuncio no Boletín Oficial da Provincia e no taboleiro de edictos da Corporación, así como nas oficinas municipais, durante o prazo de quince días hábiles, contados a partir do seguinte ó da súa publicación no citado Boletín Oficial, para os efectos de exame e presentación de reclamacións ante o Pleno, segundo o disposto no artigo 177, en relación có 169 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais. Se ó remate do periodo de exposición pública non se presentaran reclamacións, o expediente considerarase definitivamente aprobado, conforme ó establecido na citada lexislación. Fene, a 11 de outubro de 2012. O Alcalde Asdo. Gumersindo P. Galego Feal.
19/10/2012 | Administración LocalMunicipal
Culleredo
Secretaría Xeral
Delegación celebración matrimonio civil

Por resolución ditada en data 10 de outubro de 2012, o sr. alcalde acordou a seguinte delegación do exercicio da competencia para a celebración de matrimonio civil: Na concelleira desta Corporación, Dona Dalmacia Patxot Bellavista, para a celebración do matrimonio civil entre Don M. G. S. e Dona BLANCA EULALIA JOHNSON SCHMIT o vindeiro venres, día 12 de outubro de 2012, ás 18:30 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 10 de outubro de 2012. O alcalde, Asdo.: Julio Sacristán de Diego.
19/10/2012 | Administración LocalMunicipal
Ribeira
Comunicación da realización do pago do depósito previo

No expediente de expropiación forzosa que se segue neste Concello para a obtención dos terreos necesarios para a execución da obra “Colectores xerais e EDAR de Corrubedo (OH.315.756)”, procedeuse, na data 05/10/2012, ao pago do depósito previo mediante a súa consignación na Caixa de Depósitos. O que se comunica aos efectos oportunos e de conformidade co disposto no artigo 59.5 da Lei 30/1992, do 26 de novembro, en relación aos interesados que resulten descoñecidos, se ignore o lugar para a práctica da notificación ou ben porque intentada a notificación non se puido efectuar. Riveira, a 11 de outubro de 2012 O alcalde, Manuel Ruiz Rivas
09/10/2012 | Administración LocalMunicipal
Mugardos
Aprobación inicial do expediente de modificación de crédito nº 8/2012

Aprobado polo Pleno do Concello de Mugardos o expediente de modificación de créditos nº 8/2012 (crédito extraordinario), dentro do vixente orzamento municipal, prorrogado do ano 2011, por importe de ONCE MIL EUROS (11.000,00 €), en cumprimento do disposto no artigo 177.2 en relación co 169.1 do Texto Refundido da Lei Reguladora das Facendas Locais, exponse ao público, durante o prazo de quince días hábiles, na intervención municipal, que empezará a contarse dende o día seguinte ao da inserción do presente edicto no BOP da provincia, a efectos de que se podan formular as reclamacións que se consideren pertinentes, que deberán dirixirse ao Sr. Alcalde-Presidente deste concello. Se ó remate do periodo de exposición pública non se presentaran reclamacións, o expediente considerarase definitivamente aprobado, conforme ao establecido na citada lexislación. O que se publica para os efectos previstos na lexislación citada, facendo constar que contra a aprobación definitiva poderá interpoñerse directamente recurso contencioso-administrativo, segundo o disposto no artigo 171 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, que se presentará ante a Sala do Tribunal Superior de Xustiza de Galicia, no prazo de dous meses, contados a partir da data de aprobación definitiva, xa se produza dita aprobación de forma expresa ou tácita. Mugardos, 1 de outubro de 2012 O ALCALDE Asdo. Xosé Fernández Barcia
09/10/2012 | Administración LocalMunicipal
Mugardos
Imposibilidade de practicar a notificación a D. Juan Francisco Rega Prieto

Sendo devolta polo servizo de correos a notificación practicada a D. Juan Francisco Rega Prieto no último enderezo coñecido, polo presente notifícaselle, de conformidade co artigo 59.5 da Lei 30/92 de 26 de novembro de réxime xurídico das administracións públicas e do procedemento administrativo común, o acordo da Xunta de Goberno Local adoptado na sesión ordinaria celebrada en data 05.07.2012, que de seguido se transcribe, por figurar como co-titular catastral dunha das parcelas afectadas, para os efectos de que se o estima oportuno presente as reclamacións ou alegacións que considere, no prazo de vinte (20) días a contar dende o día seguinte ao da publicación do presente anuncio: Tendo en conta os informes da arquitecta técnica municipal de data 22.03.2012 e do secretario da corporación de data 03.04.2012, obrantes no expediente, así como o informe emitido por D. Vlad Nicolae Pidelaserra Llitra en data 25.05.2012, como membro do equipo redactor do novo Plan Xeral. E tendo en conta asimesmo o ditame da comisión informativa de urbanismo, industria e medio ambiente, a Xunta de Goberno Local, por unanimidade, acorda: 1º.- Aprobar inicialmente o Estudo de Detalle dun tramo da fronte marítima do peirao da vila de Mugardos (Texto Refundido), promovido polo concello, redactado polos arquitectos D. Cayetano Jesus Escamendi Orcera e D. Daniel Alcides Rymar Galati, con data marzo de 2012.2º.- Someter o expediente a exposición pública polo prazo de vinte (20) días a través da correspondente publicación no D. O. G., e nun dos xornais de maior difusión da Provincia, para os efectos de que polos interesados se poidan formulas as reclamacións ou alegacións que consideren oportunos.3º.- Acordar a suspensión de licenzas de parcelación de terreos, edificación e demolición para a área determinada no devandito Estudo de Detalle, debendo publicarse o presente acordo de suspensión no D. O. G. e nun dos xornais de maior difusión da Provincia tal como establece o artigo 77 da Lei 9/2002, do 30 de decembro.4º.- Efectuar notificación individual aos titulares catastrais das parcelas afectadas polo Estudo de Detalle e que constan no expediente. Mugardos, 28 de setembro de 2012 O ALCALDE, Asdo) XOSÉ FERNÁNDEZ BARCIA
09/10/2012 | Administración LocalMunicipal
Arzúa
Aprobación do padrón de contribuíntes de auga

Confeccionado e aprobado o padrón de suxeitos pasivos en concepto de taxa por subminstración de auga, conservación de contadores e acometidas, correspondente ao quinto bimestre de facturación do ano 2012; así como taxa por rede de sumidoiros e cánon da auga; procédese á notificación colectiva ao amparo do artigo 102.3 da Lei xeral tributaria, dispoñendo un prazo de quince días hábiles a partir da publicación do presente anuncio no BOP para que os lexítimos interesados aleguen o que estimen oportuno. O prazo de ingreso voluntario das débedas correspondentes ao quinto bimestre do 2012 será de dous meses dende a publicación do presente anuncio no BOP. Transcorrido dito prazo sen que se efectuase o ingreso, as débedas serán esixidas pola vía de constrinximento e devengarán o recargo de constrinximento, xuros de mora e demáis costas que se produzan. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que dictou o acto. Transcorrido o prazo máximo dun mes dende a interposición do recurso sen que recaera resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo. A falta do pagamento do cánon da auga suporá a esixencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. Contra a repercusión do canon da auga poderase interpoñer reclamación económico-administrativa ante a Xunta Superior de Facenda (Consellería de Facenda) no prazo dun mes dende a presente publicación. Arzúa, 2 de outubro de 2012. O alcalde Asdo.: José Luis García López
09/10/2012 | Administración LocalMunicipal
Cambre
Corrección de anuncio: bases bonotaxi 2012

Con data 8 de agosto de 2012 publicáronse no BOP n.º 150 as bases da convocatoria de bonotaxi para persoas con discapacidade e mobilidade reducida para o exercicio de 2012. Detectado un erro no anuncio publicado, faise constar que na base Terceira: Requisitos das persoas beneficiarias, apartado 4, onde se fai referencia á declaración da renda do exercicio 2011, debe dicir 2010, concretamente: - No apartado 4 parágrafo 1º, onde di: “Para os efectos desta convocatoria,. declaradas ou declarables no imposto sobre a renda das persoas físicas do exercicio 2011.” debe dicir: “Para os efectos desta convocatoria,. declaradas ou declarables no imposto sobre a renda das persoas físicas do exercicio 2010.”. - No apartado 4 parágrafo 2º, onde di: “. ou certificado de renda ou prestacións para o exercicio 2011: Casilla 455 + Casilla 465”, debe dicir: “. ou certificado de renda ou prestacións para o exercicio 2010: Casilla 455 + Casilla 465” - No apartado 4 último parágrafo, onde di: “Nos supostos de non efectuar declaración da renda no exercicio 2011,.”, debe dicir: “Nos supostos de non efectuar declaración da renda no exercicio 2010.”. Cambre, 1 de outubro de 2012 A concelleira delegada de Igualdade, Benestar Social, Sanidade e Educación P. D. (R. A. n.º 1000, do 17/06/2011) Mª Jesús González Roel
09/10/2012 | Administración LocalMunicipal
Muros
Aprobación inicial da modificación puntual do Plan Especial de Protección do Conxunto Histórico-Artístico

En sesión celebrada o día 13 de setembro do 2012 o Pleno da corporación aprobou inicialmente a modificación do Plan Especial de Protección do conxunto Histórico-Artístico (PEPCHA) da vila de Muros, en relación á finca situada na rúa Venus, número 4. O obxecto da modificación puntual é acadar unha maior integración do inmoble dentro do conxunto histórico-artísitico e unha mellora do espacio urbán coa eliminación das medianeiras existentes nos seus lindes. Así mesmo se propón a eliminación do actual voadizo existente na edificación con fronte a rúa Venus. Xustifícase na documentación presentada o mantemento do aproveitamento urbanísitico actual, co cal, a modificación puntual non supón incremento do aproveitamento urbanístico da parcela. Se somete o expediente a exposición pública durante o prazo de un mes. Muros, a 17 de setembro de 2012. A Alcaldesa. Jiaxin Manuel Leopoldo Gaina Tremols.
09/10/2012 | Administración LocalMunicipal
Camariñas
Delegación das funcións da Alcaldía o día 2 de outubro de 2012

Por ter que ausentarme da Alcaldía o día 2 de outubro de 2012, de conformidade co disposto no artigo 23.3 da Lei 7/1985, do 2 de abril, reguladora das bases de Réxime local; no artigo 63 da Lei 5/1997, do 22 de xullo, de Administración local de Galicia; e no artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades locais, nesta data DISPOÑO: PRIMEIRO. Delegar as funcións da Alcaldía, dende o día 2 de outubro de 2012, na 1ª tenente de alcalde, Dª. Lauren Louise Undabarrena Lopez Arenas. No suposto de producirse a vacante, ausencia ou enfermidade do anteriormente indicado, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da parte resolutiva deste Decreto, a presente delegación quedaría automaticamente revogada. SEGUNDO. Notificar a presente Resolución aos interesados, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Camariñas, o 1 de outubro de 2012 O alcalde, Asdo.: Manuel Valeriano Alonso de León
09/10/2012 | Administración LocalMunicipal
Arteixo
Secretaría Xeral
Delegación de funcións da Alcaldía-Presidencia

DELEGACIÓN DE FUNCIÓNS DA ALCALDÍA Na Casa do Concello de Arteixo (A Coruña), a dous de outubro de dous mil doce, o Sr. alcalde-presidente, D. CARLOS CALVELO MARTINEZ, ante mín Secretaria Xeral, dictou a seguinte RESOLUCIÓN Debido á ausencia do término municipal desta Alcaldía-Presidencia, e de conformidade co disposto nos artigos 23.3 da Lei 7/1985, do 2 de abril, reguladora das bases de réxime local; 61.3 da Lei 5/1997, do 22 de xullo, de réxime local de Galicia e, 44, 47, 48 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. RESOLVÍN PRIMEIRO.–Delegar, polos motivos expostos, no primeiro teniente de alcalde do Concello de Arteixo, D. DANIEL ANTHONY GERMAN ARTURO LOPEZ DE TEJADA MONTELIU, a totalidade das funcións da Alcaldía, os días oito e nove de outubro de dous mil doce. SEGUNDO.–O presente decreto surtirá efectos a partir do día seguinte ao da data, sin perxuicio da súa publicación no Boletín Oficial da Provincia, debendo dar conta ao Pleno da Corporación na primeira sesión que se celebre. Así o ordea, manda e asina o Sr. alcalde-presidente, na data anteriormente citada, de todo o que, eu Secretaria Xeral, dou fe. Asdo.: Carlos Calvelo Martínez Asdo.: María Esther Álvarez Martínez ALCALDE-PRESIDENTE SECRETARIA XERAL
09/10/2012 | Administración LocalMunicipal
A Capela
Aprobación inicial do expte. de modificación de créditos nº 4/2012

Unha vez aprobado inicialmente polo Pleno desta Corporación o expediente de modificación de créditos número 4/2012, dentro do vixente orzamento municipal, por un importe de tres mil douscentos euros (3.200,00 €); en cumprimento do disposto no artigo 177 en relación co 169.1 do Real decreto lexislativo 2/2004 do 5 de marzo, polo que se aproba o texto refundido da Lei reguladora das facendas locais; exponse ó público polo prazo de 15 días hábiles, na Secretaría deste Concello, a fin de que durante este, que empezará a contarse dende o día seguinte ao da inserción do presente anuncio no Boletín Oficial da Provincia, poidan formularse as reclamacións que se consideren pertinentes, as cales deberán ser dirixidas ao alcalde deste concello. A Capela, 26 de setembro de 2012 O alcalde Manuel Meizoso López
09/10/2012 | Administración LocalMunicipal
Ferrol
Policía Local
Notificacións de denuncia do Concello de Ferrol

De conformidade co disposto nos artigos 59.5 e 61 da Lei 30/1992 de 26 de novembro de Réximen Xurídico das Administracións Públicas e do Procedemento Administrativo Común, publícase notificación de incoación dos expedientes sancionadores que a continuación se relacionan, por denuncias formuladas en materia de tráfico polos axentes da autoridade ás persoas ou entidades que se indican, ao non ser posible realizala notificación, despoís de intentala no domicilio que figura no Rexistro de Vehículos, feito do que se ten constancia no expediente. Conforme ao disposto no art.9 bis do RDL 339/1990, na súa redacción dada pola Lei 18/2009 de 23 de novembro, o titular do vehículo ten o deber de identificar verazmente ao conductor do mesmo no prazo de 20 días naturais seguintes a presente publicación, indicando o seu nome completo, dni e domicilio. Se non se identifica ao condutor, o titular será sancionado como autor de falta moi grave sancionado pecuniariamente co dobre da contía prevista para a infraccion orixinaria que a motivou, se a infracción é leve, e co triple, se a infracción é grave o moi grave. As persoas xurídicas, exceptuando nos casos de estacionamento, deberán identificar sempre ao condutor, nos termos anteditos. Só poderá interpoñer alegacións e recursos procedentes o conductor responsable da infracción no prazo de 20 días naturais seguintes a presente publicacióna e deberá presentarse ou dirixirse ao Rexistro Xeral do Concello de Ferrol sito na Praza de Armas s/n, 15402, Ferrol (A Coruña), tendo á súa disposición o expediente tramitado na Oficina de Xestión de Multas, ubicada en Ferrol, na Estrada de Sanpedro s/n nas dependencias da Policía Local. A sanción poderá facerse efectiva cunha reducción do 50% sobre a contía correspondente que se consignara no boletín de denuncia polo axente ou no seu defecto na notificación posterior de dita denuncia, sempre que dito pagamento se efectúe dentro dos 20 días naturais seguintes á presente publicación deste edicto, e advírteselle de que ese pagamento, implica 1º) a renuncia a formular alegacións, 2º) a terminación do procedemento e firmeza da sanción o día do pagamento, sen necesidade de dictar resolución expresa, e 3º) o esgotamento da vía administrativa sendo únicamente recurrible en vía contencioso-administrativa no prazo de dous meses des o día seguinte ao do pagamento. “Lugar e forma de pago: 1) Terá que persoarse nas dependencias da Oficina de Sanciones sitas na Policía Local do Concelllo de Ferrol. na Cr. de San Pedro s/n a recoller unha carta de pago para facelo ingreso nas Oficinas de NovaGalicia Banco; 2) Mediante ingreso na conta nº 0046-0021-72-0000077140 do Banco Galego indicando nº de expediente, nome do infractor e matricula; 3) Mediante xiro posta facendo constalo nº de expediente, matrícula, nome do infractor; este xiro dirixirase ao IMFACOFE sito nas dependencias do Concello de Ferrol, sito na Praza de Armas s/n, 15402 Ferrol (A Coruña)” Ferrol a 24 de setembro de 2012 O Instrutor do Procedemento Jose Antonio Chao Cabana
09/10/2012 | Administración LocalMunicipal
Neda
Anuncio de aprobación do proxecto de melloras no sistema de saneamento e depuración do Concello de Neda

O Pleno deste Concello, en sesión extraordinaria celebrada o día 26 de setembro de dous mil doce, acordou aprobar o proxecto de MELLORAS NO SISTEMA DE SANEAMENTO E DEPURACIÓN DO CONCELLO DE NEDA. O que se expón ao público polo prazo de 20 días hábiles, a contar dende o día seguinte ao da inserción deste anuncio no Boletín Oficial da Provincia da Coruña, co obxecto de que se podan presentar as alegacións ou reclamación que se consideren oportunas. O expediente atópase de manifesto na Secretaría do Concello. Neda, 01 de outubro de 2012. O ALCALDE-PRESIDENTE, Asdo.: José Ignacio Cabezón Lorenzo.